**Armud n tesnarrayt**

**Aswir : aseggas amezwaru**

**Asteqsi**

1. **Tabadut n tira**

 Tira tesɛa azal meqqren deg tmetti, acku tḥerrez ayen yesɛa umdan, ama d amezruy n tmetti-s, ama d tutlayt-is iwakken ur jellun ara. Akken i d-yenna Jean Dubois d wiyiḍ: Tira d tagensest n tutlayt i nettmeslay s useqdec n yizamulen. D tangalt n teywalt mm tfesna tis snat ilmend n umeslay, d tangalt n teywalt mm tfesna tamezwarut. Tameslayt tettili deg kra n wakud, syin akkin tjellu, tira tesɛa tallunt d tasalelt i tt-iḥerzen \*[[1]](#footnote-1).

Aselmed n tira yesɛa tixutert acku s tira i yezmer unelmad ad yeɛreḍ ad yessiweḍ timussniwin-is neɣ timuɣliwin-is neɣ ad d-yessenfali ɣef temsal yemgaraden.

Manaa Gaouaou yenna-d deg temsirt-is: *«Iswi n tira ad terr anelmad yesɛa tizemmar n tira s useqdec n yilugan-is* »\*[[2]](#footnote-2).

jean-pierre cuq., yenna-d: *Isem-a (tira) deg unamek-is ahrawan, ma nessemgared-it ɣef timawit, d tameskant n umeslay yettwakzen s ujerred, ɣef kra n usalel, n later irawlan i ysekmamen tutlayt, i nezmer ad d-nɣer* \*[[3]](#footnote-3).

Deg tneɣrit n tutlayt (am tmaziɣt), tira d allal n tegzi n wayen yeɣra unelmad deg tneɣrit (tigzi n temsirin), acku tira tettak tagnit i unelmad ad yebnu tiktiwin i yesɛa akken ad yesnerni tizemmar-is, anect-a yettili-d deg tirmad: amawal, tajerrumt, tirawalt, taseftit, afares s tira. Am wakken i d-tettili d iswi n ulmad n tsekkiwin neɣ n tewsatin n yiḍrisen.

Imi i d-nemmeslay ɣef tira yewwi-d ad d-nesssegzi deg wayen i d-iteddun tamiḍrant n tesnalmudt n tira.

**2. Tasnalmudt n tira**

**2.1 Tabadut-is**

D yiwet n tussna i yettaken azal i tmussni ugar n ulmad. Deg tefransist, aseqdec n yisem “Didactique” (tasnalmudt) yettuɣal ɣer Robert deg 1955 akked Littré, deg tezrigt-is i d- isbegnen tasnalmudt am « tẓuri n uselmed »\*1 deg useggas 1968\*[[4]](#footnote-4).

D. Lacombe yura deg tsanayt: *« Tura, awal tasnalmudt yettwaseqdac amzun d anamek n tsensegmit neɣ s tefses d aselmed »\*[[5]](#footnote-5).*

J.-P. Cuq yefka-d tabadut-a:

 *Ilmend n tadra-ines tagrigit (didaskein: aselmed), awal n tesnalmudt yeskanay-d sumata d acu i ilaqen i uselmed, yelha i uselmed. Am yisem, yemmal-d-d deg tazwara tawsit tasnukyist i yemmugen i uselmed, syin akkin tagrumma n teẓriyin n uselmed akked ulmad (Comenius tasut tis 17) \*[[6]](#footnote-6).*

Ad naf daɣen F. Raynal akked A. Rieunier, nnan-d: *« Isem-a (unti) yesɛa sin n yinumak. S unamek amatu n wawal, tanfalit “tasnalmudt n tutlayin”, “tasnalmudt n tusnakt”, “tasnalmudt n tsenwurmant”, atg. terza aseqdec n tetwilin (tifukas) akked tarrayin n uselmed i yerzan yal taɣult. Deg unamek-is atrar, tasnalmudt tzerrew imbaddalen i izemmren ad d-ilin deg tegnit n uselmed/almad, gar tmussni i d-ittwasnekwan, aselmad yezzuzuren tamussni-ya akked unelmad i yettaṭṭafen tamussni-ya »\*[[7]](#footnote-7).*

Tasnalmudt n tira d aḥric n tesnalmudt n tutlayin, nezmer ad tt-nessemgadel d tesnalmudt n timawit. Tekkat amek ad d-terr ɣef yisteqsiyen-a: Amek i tettwaselmad tira/ tettwalmad/ tettwaskazal? d acu-ten yimsektayen i wumi tettak azal deg uheyyi n uberhil neɣ n wahil n uselmed/almad n tira? amek i tferren igburen? anta tarrayt yelhan i useddes-nsen? amek i d-yewwi ad tt-nesselmed, ad tettwalmed daɣ ad tt-neskazel?

1. \*« L’écriture est une représentation de la langue parlée, au moyen de signes graphiques. C’est un code de communication au second degré par rapport au langage, code de communication au premier degré. La parole se déroule dans le temps et disparait, l’écriture a pour support l’espace qui la conserve ».

 DUBOIS J. akked wiyiḍ, 1994, *Dictionnaire de linguistique et des sciences de langage*, Paris, Larousse,

\*« l’écriture a pour objectif de rendre l’apprenant capable d’écrire lisiblement en respectant les normes de l’écriture». [↑](#footnote-ref-1)
2. GAOUAOU M., « Aḥric wis 2, Almud didactique de l’écrit », *Définition et objectifs de l’écrit*, 2015,

\*« Utilisé comme substantif, ce terme désigne, dans son sens le plus large, par opposition à l’oral, une manifestation particulière du langage caractérisée par l’inscription, sur un support, d’une trace graphique matérialisant la langue et susceptible d’être lue ». [↑](#footnote-ref-2)
3. CUQ J.-P., 2003, , Paris, Clé International, asb. 78-79 [↑](#footnote-ref-3)
4. \*« En français l’usage du terme didactique, comme substantif revient à le Robert en 1955 et le Littré dans son édition de 1960 qui citent la didactique comme “art d’enseigner” en 1968 ».

 MEKSEM Z., kif.asb.

\*« Actuellement, le terme didactique est surtout utilisé comme quasi-synonyme de pédagogie ou même simplement enseignement ». [↑](#footnote-ref-4)
5. 3LACOMBE D., ibder-it-id MEKSEM Z., kif.asb.

\*« Par son origine grecque (didaskein: enseigner), le terme de didactique désigne de façon générale ce qui vise à enseigner, ce qui est propre à instruire. Comme nom, il a d’abord désigné le genre rhétorique destiné à instruire, puis l’ensemble des théories d’enseignement et d’apprentissage (Comenius 17ème siècle) ». [↑](#footnote-ref-5)
6. CUQ J. P., 2003, bdr.ya, asb.

\*« Ce nom (féminin) a deux sens. Dans son acception commune, l’expression « didactique des langues »,

« didactique des mathématique », « didactique de la mécanique », etc., renvoie à l’utilisation de techniques et de méthodes d’enseignement propres à chaque discipline. Dans son acception moderne, la didactique étudie les interactions qui peuvent s’établir dans une situation d’enseignement / apprentissage entre un savoir identifié, un maitre dispensateur de ce savoir et un élève récepteur de ce savoir ». [↑](#footnote-ref-6)
7. 5RAYNAL F. akked RIEUNIER A., *Pédagogie: dictionnaire des concepts clés*, Paris, ESF éditeur, 3ème édition, asb. [↑](#footnote-ref-7)